-----------------------------------------------------------------------
  การประกอบธุรกิจของแต่สายผลิตภัณฑ์

  -----------------------------------------------------------------------

1. ลักษณะผลิตภัณฑ์และบริการ

ผลิตภัณฑ์หลักของบริษัท คือ

-   ยางแผ่นรมควัน (Rib Smoked Sheet หรือ RSS) ซึ่งแยกได้เป็น 4 ประเภท คือ ยางแผ่น

รมควันชั้น 2, ชั้น 3, ชั้น 4, ชั้น 5 โดยการแบ่งเกรดนั้น
จะใช้คุณภาพของยางแต่ละแผ่นเป็นเกณฑ์
ยางแผ่นรมควันที่ผลิตได้นี้จะใช้เป็นวัตถุดิบในการผลิตสินค้าอื่น ๆ ต่อไป เช่น ยางล้อรถ, สายพาน,
ท่อน้ำ, รองเท้า, อะไหล่รถยนต์ ฯลฯ

-   ยางแท่ง STR (Block Rubber) แบ่งเป็น 3 ประเภทใหญ่ๆ คือ STR20, TTR 5L และ
    STR50

เป็นผลิตภัณฑ์ที่ใช้เป็นวัตถุดิบในการผลิตสินค้าอื่นๆ เช่นเดียวกับยางแผ่นรมควัน กล่าวคือ
อุตสาหกรรมยางล้อรถยนต์เป็นผู้ใช้รายใหญ่ คุณสมบัติของยางแท่ง STR 20 โดยทั่วไป
สามารถใช้ทดแทนกันได้กับยางแผ่นรมควัน ชั้น 3

-   น้ำยางข้น (Concentrated latex) ซึ่งมีความเข้มข้น 60% น้ำยางข้นที่ผลิตได้จะใช้เป็น

วัตถุดิบในการผลิตสินค้าอื่น ๆ ต่อไป เช่น ถุงมือยาง ถุงยางอนามัย ยางยืด เป็นต้น

โดยที่ผลิตภัณฑ์ของบริษัทมีลักษณะเป็น Semi-raw material เมื่อใช้เป็นวัตถุดิบ
ในการผลิตเป็นสินค้าสำเร็จรูปอีกต่อหนึ่ง ความต้องการของผู้บริโภค
จึงขึ้นอยู่กับเศรษฐกิจโลกเพราะเมื่อเศรษฐกิจดีแล้ว กำลังซื้อของประชาชน
จะมีสูงก็จะทำให้มีแนวโน้มการจับจ่ายในสินค้า โดยเฉพาะรถยนต์มากขึ้น ในส่วนของน้ำยางข้น
เนื่องจากผู้ใช้หลักได้แก่ผู้ผลิตถุงมือยาง ถุงยางอนามัย และยางยืด
ความต้องการยังคงมีอัตราการเติบโตที่ดี เนื่องจากผู้บริโภคมีแนวโน้มที่จะใช้ผลิตภัณฑ์ทั้งสาม
ดังกล่าวมากขึ้นเรื่อย ทำให้ความต้องการของผลิตภัณฑ์ยางธรรมชาติมีมากขึ้นไปด้วย
อย่างไรก็ตามผลผลิตยางธรรมชาติจะมีลักษณะเป็นฤดูกาล กล่าวคือในช่วงเดือนมีนาคม ถึงพฤษภาคม
ผลผลิตยางธรรมชาติจะลดลง เพราะต้นยางอยู่ในระหว่างผลัดใบ จากนั้นผลผลิตก็จะมีมากขึ้นเรื่อยๆ
จนถึงจุดสูงสุดในช่วงเดือนธันวาคม ถึง กุมภาพันธ์ของทุกปี

สิทธิบัตรและใบอนุญาตในการประกอบธุรกิจ

(1) บัตรส่งเสริมการลงทุน เลขที่ 1108/2536 (น้ำยางข้น) หมดอายุ 29 กรกฎาคม 2543

  (แต่ยังได้รับสิทธิประโยชน์ทางด้านภาษีเงินได้นิติบุคคลอีก 5 ปี ในอัตราร้อยละ50 ถึง 29
  กรกฎาคม 2548)

เลขที่ 1316/2537 (น้ำยางข้น) หมดอายุ 27 พฤษภาคม 2545

 เลขที่ 1342/2540 (ยางแท่ง) หมดอายุ 2 มิถุนายน 2548

  เลขที่ 1165/2542 (น้ำยางข้น) หมดอายุ 22 เมษายน 2550

  เลขที่ 1046/2543 (ยางแท่ง) หมดอายุ 28 มกราคม 2551

บริษัทได้รับการส่งเสริมการลงทุนและรับสิทธิประโยชน์ตามพระราชบัญญัติ พ.ศ. 2520 ดังต่อไปนี้

1. ได้รับอนุญาตนำคนต่างด้าวซึ่งเป็นช่างฝีมือ ผู้ชำนาญการกับคู่สมรสและบุคคลซึ่งอยู่ใน

  อุปการะของบุคคลทั้งสองประเภทนี้ เข้ามาในราชอาณาจักรได้ตามจำนวนและกำหนด

ระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

2. ได้รับยกเว้นอากรขาเข้าและภาษีการค้าสำหรับเครื่องจักรตามที่คณะกรรมการพิจารณา

อนุมัติ

3. ได้รับลดหย่อนอากรขาเข้าและภาษีการค้าร้อยละเจ็ดสิบห้าของอัตราปกติสำหรับวัตถุดิบ

หรือวัสดุจำเป็นที่นำเข้ามาในราชอาณาจักรมีกำหนดเวลา 1 ปี นับแต่วันนำเข้าครั้งแรก

4. ได้รับยกเว้นภาษีเงินได้นิติบุคคลธรรมดาสำหรับกำไรสุทธิที่ได้จากการประกอบกิจการที่

  ได้รับการส่งเสริมมีกำหนดเวลาแปดปี นับแต่วันที่เริ่มมีรายได้จากการประกอบกิจการนั้น

  ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคลตาม

  วรรคหนึ่งได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออก

  จากกำไรสุทธิที่เกิดขึ้นภายหลังระยะเวลา ได้รับยกเว้นภาษีเงินได้นิติบุคคล มีกำหนดเวลา

  ไม่เกินห้าปีนับแต่วันพ้นกำหนดเวลานั้น โดยจะเลือกหักจากกำไรสุทธิของปีใดปีหนึ่งหรือ

  หลายปีก็ได้

5. ได้รับยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณเพื่อเสียภาษี

 เงินได้

6. ได้รับลดหย่อนภาษีการค้าสำหรับการขายผลิตภัณฑ์หรือผลิตผลร้อยละเก้าสิบของอัตรา

  ปกติเป็นเวลาห้าปี

7. ได้รับลดหย่อนภาษีเงินได้นิติบุคคลสำหรับกำไรสุทธิที่ได้จากการลงทุนในอัตราร้อยละ

 ห้าสิบของอัตราปกติเป็นเวลาห้าปี นับจากวันที่พ้นกำหนดระยะเวลาตามข้อ 4.

8. ได้รับอนุญาตให้หักเงินได้พึงประเมินเป็นจำนวนร้อยละห้าของรายได้ที่เพิ่มขึ้นจากปีก่อน

จากการส่งออกเป็นระยะเวลาสิบปี นับแต่วันที่มีรายได้ ทั้งนี้ รายได้จากการส่งออกของปี

นั้นๆ จะต้องไม่ต่ำกว่ารายได้จากการส่งออกเฉลี่ยสามปีย้อนหลัง ยกเว้นสองปีแรก

9. ได้รับอนุญาตให้หักค่าขนส่ง ค่าไฟฟ้า และค่าประปาสองเท่าของค่าใช้จ่ายดังกล่าวเป็น

ระยะเวลาสิบปี นับแต่วันที่เริ่มมีรายได้จากการประกอบกิจการนั้น

10.ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละ

ยี่สิบห้าของเงินลงทุน นอกเหนือไปจากการหักค่าเสื่อมราคาตามปกติ

11.ได้รับอนุญาตให้ยกเว้นอากรขาเข้าสำหรับวัตถุจำเป็น ที่ต้องเข้ามาจากต่างประเทศ

เพื่อใช้ในการผลิตเพื่อการส่งออกเป็นระยะเวลาห้าปี นับแต่วันนำเข้าครั้งแรก

12.ได้รับอนุญาตให้นำเงินออกนอกราชอาณาจักรเป็นเงินตราต่างประเทศได้

(2) ใบอนุญาต

บริษัทได้รับอนุญาตให้ค้ายาง, ครอบครองยาง,
ส่งยางออกนอกราชอาณาจักรตามพระราชบัญญัติควบคุมยาง พ.ศ. 2481 ซึ่งมีสาระสำคัญดังนี้

1. ใบอนุญาตค้ายาง - สำนักงานใหญ่ เลขที่ 1/2545

-   สาขาคลองแงะ เลขที่ 3/2545

-   สาขาทุ่งสง เลขที่ 0005/2545

-   สาขาตรัง เลขที่ 1/2545

2. ใบอนุญาตส่งออกยางออกนอกราชอาณาจักร ด่าน สงขลา เลขที่ 1/2545

3. ใบอนุญาตส่งออกยางออกนอกราชอาณาจักร ด่าน ปาดังเบซาร์ เลขที่ 2/2545

4. ใบอนุญาตส่งออกยางออกนอกราชอาณาจักร ด่าน สะเดา เลขที่ 3/2545

5. ใบอนุญาตส่งออกยางออกนอกราชอาณาจักร ด่าน กรุงเทพฯ เลขที่ 4/2545

6. ใบอนุญาตส่งออกยางออกนอกราชอาณาจักร ด่าน ภูเก็ต เลขที่ 5/2545

7. ใบอนุญาตส่งออกยางออกนอกราชอาณาจักร ด่าน บ้านดอน เลขที่ 6/2545

8. ใบอนุญาตส่งออกยางออกนอกราชอาณาจักร ด่าน แหลมฉบัง เลขที่ 7/2545

9. ใบอนุญาตเป็นผู้ผลิตยางแท่งเอสทีอาร์ เลขที่ 28/2545

2. การตลาดและภาวะการแข่งขัน

-   ภาครวมภาวะการแข่งขัน

  การแข่งขันในวงการธุรกิจการยาง โดยทั่วไปเป็นเรื่องของราคาและคุณภาพสินค้า กลุ่มผู้ใช้

รายใหญ่อันได้แก่ บริษัทผู้ผลิตยางล้อรถยนต์ชั้นนำของโลก อาทิเช่น Goodyear, Pirelli,
Continental, Michelin และ Bridgestone
มีอำนาจในการต่อรองสูงมากเพราะปริมาณการบริโภค/ซื้อผลิตภัณฑ์ยางมีเป็นจำนวนมาก
และมีอย่างต่อเนื่องทุกปี กลุ่มผู้ผลิตในประเทศไทย
โดยเฉพาะผู้ส่งออกรายใหญ่จึงให้ความสำคัญในเรื่องของส่วนการผลิต
สินค้าจะต้องได้คุณภาพตามมาตรฐานที่ได้ตกลงกันไว้
กำลังการผลิตก็เป็นอีกส่วนหนึ่งที่จะทำให้ลูกค้าเชื่อได้ว่าหากต้องการซื้อสินค้าเป็นจำนวนมาก
บริษัทก็สามารถผลิตและทำการส่งมอบได้ในเวลาที่กำหนด การรักษาชื่อเสียงในตัวบริษัท
จึงเป็นปัจจัยสำคัญที่ผู้ผลิตรายใหญ่ในประเทศต้องพึงรักษา
เพื่อให้ได้ซึ่งความสัมพันธ์ทางธุรกิจได้ในระยะยาว

ในอดีตที่ผ่านมา ผู้ผลิตในประเทศไทยจะส่งออกยางแผ่นรมควันเป็นผลิตภัณฑ์หลัก
ซึ่งเป็นไปตามรูปแบบเกษตรกรรมพื้นฐานของเจ้าของสวนยางในประเทศ
ในขณะที่ผู้ผลิตในประเทศมาเลเซียและอินโดนีเซีย จะมุ่งเน้นยางแท่ง
กลุ่มประเทศผู้ซื้อยางสามารถแยกออกไปตามลักษณะความสัมพันธ์ทางธุรกิจที่มีมากันช้านาน อาทิเช่น
ผลผลิตจากประเทศอินโดนีเซียจะเน้นหนักที่กลุ่มผู้ใช้ในประเทศอเมริกา
ในขณะที่ผลผลิตของประเทศมาเลเซียจะส่งออกไปยังกลุ่มประเทศยุโรปเป็นหลัก
ส่วนผลผลิตของไทยจะส่งออกไปยังประเทศญี่ปุ่น และจีน ตามด้วยอเมริกา และยุโรป

หลังการเกิดวิกฤตการณ์ทางเศรษฐกิจในกลางปี 2540
ทำให้หลายประเทศในภาคพื้นเอเซียต้องลอยตัวค่าเงินของตัวเอง
ประเทศอินโดนีเซียซึ่งมีอัตราแลกเปลี่ยนที่อ่อนค่าเป็นอย่างมาก
มีความได้เปรียบในเรื่องผลิตภัณฑ์ยางพารา
กลุ่มประเทศผู้ใช้มีการสั่งสินค้าจากประเทศอินโดนีเซียเป็นจำนวนมาก
เพราะความได้เปรียบในด้านราคา ผู้ผลิตบางรายที่เคยใช้ยางแผ่นรมควันเป็นวัตถุดิบในการผลิต
ก็เริ่มมีการลงทุนปรับปรุงเครื่องจักร หรือกระบวนการผลิตเพื่อรองรับวัตถุดิบที่เป็นยางแท่งมากขึ้น
อย่างไรก็ตามอุปสรรคหรือข้อจำกัดในการเคลื่อนย้ายผลิตภัณฑ์มีน้อยลงตามลำดับ
การเผยแพร่ข้อมูลหรือข่าวสารเป็นไปได้อย่างรวดเร็ว
โดยเฉพาะประเทศสิงคโปร์ที่เป็นศูนย์กลางของการค้ายางธรรมชาติใหญ่ของโลก
ทำให้ผู้ซื้อเริ่มไม่จำแนกหรือระบุเฉพาะเจาะจงว่าต้องเป็นผลิตภัณฑ์จากประเทศใดประเทศหนึ่ง
ถ้าระดับราคาและคุณสมบัติของผลิตภัณฑ์เป็นไปตามมาตรฐาน
ย่อมจะทำการซื้อจากผู้ผลิตในประเทศใดก็ได้

-   สภาวะการแข่งขันระหว่างผู้ผลิตภายในประเทศ

ในปี 2544
คาดว่าผู้ผลิตภายในประเทศเกือบทั้งหมดประสบปัญหาขาดทุนจากการดำเนินงานทางธุรกิจ
เนื่องจากสภาวะการตกต่ำของราคา
และปัญหาต้นทุนวัตถุดิบราคาสูงเนื่องจากนโยบายการประกันราคายางของภาครัฐ
โดยผลิตภัณฑ์ยางแท่ง STR ได้รับผลกระทบสูงสุด
เนื่องจากเป็นผลิตภัณฑ์ที่แข่งขันโดยตรงกับยางแท่งจากประเทศอินโดนีเซีย
ส่งผลให้ผู้ผลิตในไทยส่วนใหญ่ที่ไม่ต้องการแข่งขันในด้านราคา ทั้งจากผู้ผลิตในไทยกันเอง
และกับผู้ผลิตในต่างประเทศมีการลดกำลังการผลิตลง
โดยเป็นการผลิตเพื่อรักษาสถานะภาพที่มีอยู่กับลูกค้า
ในขณะที่ยางแผ่นรมควันยังคงมีความต้องการจากผู้ใช้กลุ่มหนึ่งที่มีสายการผลิตใช้ยางรมควันเป็นวัตถุดิบหลักในการผลิต
ทางด้านน้ำยางข้นยังคงมีตลาดที่รองรับได้ดี เนื่องจากอุตสาหกรรมต่อเนื่องคือ
อุตสาหกรรมถุงมือยางใช้ในทางการแพทย์ยังคงมีอัตราการเติบโตที่ดี
ทั้งในรูปของผู้ผลิตที่มีอยู่แล้วในประเทศไทย
และการย้ายฐานการผลิตมาเพิ่มขึ้นจากผู้ผลิตในประเทศมาเลเซีย
พอที่จะกล่าวได้ว่าผู้ผลิตที่มีสายการผลิตรวมทั้งสามประเทศจะมีความคล่องตัวในการปรับตัวตอบสนองต่อการเปลี่ยนแปลงของอุตสาหกรรมได้ดีกว่าผู้ผลิตที่มีสายการผลิตเฉพาะอย่าง
โดยเฉพาะผู้ผลิตที่มีสายการผลิตยางแท่ง STR จะได้รับผลกระทบมากที่สุดในปี 2544

บริษัทเป็นเพียงหนึ่งในสองบริษัทที่มีสถานะอยู่ในตลาดหลักทรัพย์แห่งประเทศไทย
ทำให้ข้อมูลต่อกิจกรรมของบริษัทคู่แข่งมีไม่มากนัก
บริษัทคาดการณ์ว่าบริษัทนับเป็นผู้ผลิตรายใหญ่รายหนึ่งที่อยู่ในระดับสิบอันดับแรกของประเทศ
โดยมีสายการผลิตหลักทั้งสามประเภท คือ ยางแผ่นรมควัน ยางแท่ง STR และน้ำยางข้น
และมีนโยบายในปี 2544
ที่ไม่เน้นการขยายสัดส่วนการตลาดและการแข่งขันด้านราคา(รายละเอียดในแนวทางการตลาด)
ในขณะที่ผู้ผลิตรายใหญ่อื่นส่วนใหญ่ก็มีแนวนโยบายคล้ายกับมีการเดินสายการผลิตที่เพียงพอต่อการรักษาสถานะของสายการผลิตและกลุ่มลูกค้า
ส่วนผู้ผลิตรายย่อยอื่นคาดว่าน่าจะประสบปัญหากับการดำเนินงานมากขึ้น
เนื่องจากศักยภาพทางการเงินจะต่ำกว่าผู้ผลิตรายใหญ่ที่จะรองรับผลกระทบในช่วงสภาวะอุตสาหกรรมยางที่เป็นด้านลบทั้งในเรื่องของระดับราคาและความต้องการใช้ยาง

-   การจำหน่ายและช่องทางการจำหน่าย

ผลผลิตของบริษัทและบริษัทย่อย จำนวน 224,870 ตัน
เป็นการส่งออกจำหน่ายในต่างประเทศในขณะที่ส่วนที่เหลืออีก 72,603
ตันเป็นการจำหน่ายภายในประเทศ โดยทางบริษัทมีนโยบายการขายอยู่ 2 ส่วน

(1) Long-term Contract เป็นลักษณะสัญญาซื้อขายกับลูกค้าในระยะยาว ส่วนใหญ่จะมี

ระยะเวลาประมาณ 6-12 เดือน โดยมีการกำหนดจำนวนปริมาณที่จะส่งมอบให้ลูกค้าตลอดทั้งปี
ส่วนในเรื่องของราคาขาย จะมีการผูกสูตร โดยใช้ตัวเลือกต่างๆ
ที่เห็นพ้องกันทั้งสองฝ่ายเป็นตัวกำหนด อาทิเช่น ราคาปิดของ Singapore Rubber Exchange,
ราคาประกาศของศูนย์วิจัยการยาง มาเป็นตัวกำหนดค่าเฉลี่ยในแต่ละเดือน เป็นต้น

(2) Spot หรือ Nearby Transaction เป็นลักษณะการซื้อขายที่เกิดขึ้นเป็นกิจวัตรในธุรกิจ

การซื้อขายยาง หรือน้ำยางข้น ซึ่งทั้งผู้ซื้อและผู้ขายจะใช้ราคา Tokyo Rubber Exchange และ
Singapore

Rubber Exchange เป็นตัว Indicator ที่สำคัญ โดยในแต่ละวันจะมี Quotation
ราคาของการส่งมอบยางและน้ำยางข้นในอนาคต ซึ่งในที่นี้จะสามารถกำหนดราคาได้ถึง 6
เดือนข้างหน้า

ช่องทางการจำหน่ายของบริษัท

หน่วย : ตัน

+----------------+----------------+----------------+-----------------+
| ผู้ผลิตยางล้อรถยนต์ | บริษัทนายหน้าหรือ  | ผู้นำเข้ารายอื่น    | ผู้ใช้ในประเทศ     |
|                |                |                |                 |
|                | ผู้นำเข้ารายใหญ่ใน |                |                 |
|                |                |                |                 |
|                | ยุโรปและอเมริกา  |                |                 |
+----------------+----------------+----------------+-----------------+
| 98,024         | 32,166         | 94,680         | 72,603          |
+----------------+----------------+----------------+-----------------+
| 33%            | 10.80%         | 31.80%         | 24.40%          |
+----------------+----------------+----------------+-----------------+

-   ลักษณะของลูกค้า

ผู้ซื้อของบริษัทสามารถแบ่งลักษณะได้เป็น 4 จำพวกใหญ่ๆ

(1) ผู้ผลิตยางล้อรถยนต์ ได้แก่ผู้ผลิตยางล้อรถยนต์รายใหญ่ของโลก เช่น บริดจสโตน,

มิชลิน, โยโกฮามา คอนติเน็ลตัล และ บริษัท กูดเยียร์ พีแรลลี่ เป็นต้น
กลุ่มลูกค้าเหล่านี้จะมีอำนาจในการซื้อสูงมาก เพราะเป็นบริษัทผู้ผลิตยางล้อรถยนต์ชั้นนำของโลก

(2) บริษัทนายหน้าหรือผู้นำเข้ารายใหญ่ในอเมริกาและยุโรป เนื่องด้วยผู้นำเข้าเหล่านี้ จะมี

ฐานลูกค้ากลุ่มหนึ่ง ที่นิยมซื้อผ่านผู้นำเข้า มีความสัมพันธ์ทางธุรกิจกันมานาน และอาจจะมีลักษณะ

การซื้อขายแบบพิเศษได้หลายประการ อาทิเช่น ทำสัญญาซื้อขายกันในระยะยาว
สามารถลดความเสี่ยงในเรื่องเวลาจากการส่งมอบ หรือต้องการลดความยุ่งยากในเรื่องของ
Shipping Documents

(3) ผู้นำเข้าอื่นๆ ซึ่งในที่นี้ได้แก่บริษัท Trading ในญี่ปุ่นและสิงคโป ร์ เช่น มารูไบนี, อีโตชู,

มิโตโม, เซ็นโทรเทรด เป็นต้น นอกจากนั้นก็ได้แก่ผู้ใช้ยางในประเทศจีน, ไต้หวัน, เกาหลี,
ซึ่งเป็นลูกค้าอีกกลุ่มหนึ่ง มีปริมาณการสั่งซื้อเป็นจำนวนพอสมควร

(4) กลุ่มลูกค้าภายในประเทศ ได้แก่ผู้ผลิตยางล้อรถยนต์ ยางล้อจักรยานยนต์ ผู้ผลิตถุงมือ

ยาง และยางยืด โดยในส่วนของถุงมือยางและยางยืดก็เป็นการผลิตเพื่อการส่งออก
จึงทำให้แนวโน้มของการบริโภคน้ำยางข้นภายในประเทศมีอัตราการเติบโตที่น่าพอใจ

-   แนวทางการตลาด

  จากสภาวะอุตสาหกรรมยางถดถอย ระดับราคายางในตลาดโลกมีการลดลงอย่างต่อเนื่อง ผู้

บริหารจึงไม่ได้ใช้นโยบายด้านราคามาเป็นปัจจัยหลักในการกำหนดกลยุทธทางการตลาด
ในทางตรงกันข้ามการรักษาสัดส่วนการตลาดได้มาจากกลยุทธการรักษาความสัมพันธ์กับผู้ค้าของบริษัทในมืออย่างใกล้ชิด
มีการกำหนดลูกค้ากลุ่มเป้าหมายที่มีแนวนโยบายไปในทิศทางเดียวกัน
ให้ความสำคัญในคุณสมบัติและคุณภาพของผลิตภัณฑ์ที่ตรงตามความต้องการลูกค้า
ซึ่งต้องอาศัยระยะเวลาในการสื่อสาร ถ่ายทอดและแลกเปลี่ยนข้อมูลเทคโนโลยี Know-how
และความเชื่อมั่นในศักยภาพของบริษัททั้งด้านบุคลากรและความพร้อมของสายการผลิตที่สามารถพัฒนา
ปรับปรุงผลิตภัณฑ์ให้เป็นไปตามคุณสมบัติที่กำหนดของลูกค้าเฉพาะรายได้
จากนโยบายความสัมพันธ์ทางธุรกิจระยะยาว จะส่งผลให้คำสั่งซื้อจากลูกค้ามีอย่างต่อเนื่อง
และมีราคาที่น่าพอใจในระดับหนึ่ง และสามารถคาดการณ์ได้อย่างแน่ชัด
ทำให้การบริหารทางธุรกิจตลอดจนถึงแผนการตลาดเป็นไปได้อย่างมีประสิทธิภาพ
นอกเหนือจากกลุ่มลูกค้าเก่าในกลุ่มประเทศอเมริกา กลุ่มอียู และญี่ปุ่น
ที่มีศักยภาพการตลาดในอนาคตแล้ว ฝ่ายการตลาดก็ได้มุ่งเน้นไปยังตลาดใหม่
ที่มีแนวโน้มการเติบโตสูงในอนาคต
อันได้แก่สาธารณรัฐประชาธิปไตยประชาชนจีนที่มีระดับการบริโภคยางธรรมชาติสูงเป็นอันดับต้นๆ
ของโลก
ในโอกาสที่สาธารณรัฐประชาธิปไตยประชาชนจีนกำลังจะเข้าเป็นสมาชิกขององค์การการค้าโลก
(WTO) ย่อมส่งผลให้ตลาดยางธรรมชาติของประเทศไทยเปิดกว้างขึ้น
การผ่อนคลายกฎระเบียบตลอดจนถึงข้อกำหนดต่างๆ อาทิเช่น ภาษีนำเข้า ระบบโควต้า
จะมีอย่างต่อเนื่องตามระเบียบข้อบังคับขององค์การการค้าโลก
บุคลากรฝ่ายการตลาดได้เข้าไปสำรวจตามเมืองสำคัญต่างๆ
ระบบการซื้อขายของกลุ่มลูกค้าเป้าหมาย สาธารณูปโภค
ตลอดจนถึงระบบการเงินที่สนับสนุนการค้าดังกล่าว
และได้เริ่มมีการแนะนำประชาสัมพันธ์ถึงสถานะของกลุ่มบริษัทฯ
ในฐานะผู้ผลิตและส่งออกผลิตภัณฑ์ยางธรรมชาติ ยางแผ่นรมควัน ยางแท่ง STR
และน้ำยางข้นรายใหญ่รายหนึ่งในประเทศไทย

-   สภาวะอุตสาหกรรม

  สืบเนื่องจากสภาวะเศรษฐกิจโดยรวมมีแนวโน้มชะลอตัวตั้งแต่ต้นปี 2544 โดยเฉพาะจาก

ประเทศผู้ใช้รายใหญ่ของโลก ญี่ปุ่น อเมริกา และกลุ่มประเทศอียู
อยู่ในสภาวะเศรษฐกิจอ่อนตัวลงอย่างต่อเนื่อง
ทำให้ปริมาณการใช้ยางไม่เพิ่มขึ้นหรือลดลงในระดับหนึ่ง
โดยเมื่อศึกษาจากตารางการเคลื่อนไหวของราคายางส่งออก FOB กรุงเทพ

ตารางการเคลื่อนไหวของราคายางส่งออก FOB กรุงเทพ

  ----------- ---------- ---------- --------- ---------- ---------- ----------
  เดือน        RSS3                  STR20                น้ำยางข้น    

              2543       2544       2543      2544       2543       2544

  มกราคม      25.89      26.15      26.38     26.32      21.56      21.09

  กุมภาพันธ์     27.67      25.91      28.14     25.96      23.03      21.03

  มีนาคม       26.05      25.39      25.74     24.64      22.88      21.05

  เมษายน      26.32      26.07      25.34     24.55      23.25      21.55

  พฤษภาคม     26.58      26.90      25.14     24.89      23.74      21.84

  มิถุนายน      25.70      27.69      23.68     25.20      23.50      22.75

  กรกฎาคม     26.00      27.39      23.49     24.20      23.15      22.13

  สิงหาคม      27.15      26.15      24.80     23.88      23.23      21.40

  กันยายน      27.23      24.42      25.84     22.64      23.14      20.28

  ตุลาคม       28.61      23.78      26.78     22.28      23.28      19.33

  พฤศจิกายน    27.99      23.17      26.49     22.02      22.90      19.34

  ธันวาคม      26.91      21.08      26.60     20.71      22.00      18.34
  ----------- ---------- ---------- --------- ---------- ---------- ----------

*ข้อมูลสถาบันวิจัยยาง กรมวิชาการเกษตร

จะพบว่าระดับราคาของยางแผ่นรมควันในระยะแปดเดือนแรกของปี 2544
มีลักษณะไม่เคลื่อนไหวเมื่อเปรียบเทียบกับระดับราคาปลายปี 2543 ในขณะที่ระดับราคายางแท่ง
STR-20 เริ่มมีแนวโน้มจะลดลงอย่างต่อเนื่อง และมีระดับที่ต่ำกว่าราคายางแผ่นรมควันชั้น 3
ตลอดปี 2544 อีกทั้งบางช่วงขณะมีส่วนต่างอยู่ในระดับสูงมาก ส่งผลให้ผู้ผลิตยางแท่ง STR-20
ทุกรายในประเทศไทยประสบปัญหาขาดทุนจากผลิตภัณฑ์ดังกล่าว
โดยผู้ซื้อต่างประเทศใช้ระดับราคาที่ผู้ผลิตในประเทศอินโดนีเซียจำหน่ายเป็นตัวกำหนดระดับราคาในตลาดโลก
รวมถึงสภาวะเศรษฐกิจที่ได้กล่าวมาแล้วข้างต้น
ผู้ผลิตยางล้อรถยนต์ซึ่งเป็นผู้ใช้ยางธรรมชาติรายใหญ่ต่างชะลอการซื้อ
ปรับระดับสายการผลิตให้มีเพียงเท่าที่จำเป็น มีการลดระดับสินค้าคงคลังลง
เนื่องจากสถานะการณ์ชะลอตัวของอุตสาหกรรมรถยนต์และรถบรรทุก โดยคาดการณ์ว่า
ระดับราคายางในตลาดโลกจะปรับตัวลดต่ำลงอีก
และเมื่อเกิดเหตุการณ์การวินาศกรรมในประเทศอเมริกา เมื่อเดือนกันยายน 2544
มีผลกระทบอย่างรุนแรงในความเชื่อมั่นทางเศรษฐกิจของประเทศอเมริกา
และผลกระทบต่อเนื่องในวงกว้างต่อประเทศอื่นๆ
ที่พึ่งพาเศรษฐกิจประเทศอเมริกาในฐานะผู้นำเข้าสินค้ารายใหญ่ของโลก
ระดับราคายางในตลาดโลกจึงเริ่มลดต่ำลงอีกครั้งหนึ่ง และลดลงอย่างต่อเนื่องจนถึงระดับต่ำกว่า
500 เหรียญสหรัฐอเมริกาต่อตันทั้งผลิตภัณฑ์ยางแผ่นรมควัน และยางแท่ง STR-20 ในเดือนธันวาคม
2544 (ตามกราฟแสดงราคายางข้างล่างนี้)

[]กราฟแสดงราคายางแผ่นรมควันชั้น 3 และยางแท่ง STR-20 ในตลาดสิงคโปร์ (Singapore
Rubber

Exchange)

จากสถานะการณ์ดังกล่าวข้างต้น ส่งผลกระทบต่อเกษตรกรในประเทศผู้ผลิตรายใหญ่ของโลก
คือประเทศไทย อินโดนิเซีย และมาเลเซีย โดยเฉพาะภาครัฐของประเทศไทยและมาเลเซีย
ต้องจัดงบประมาณจำนวนมาก เพื่อทำการแทรกแซงราคายางในท้องถิ่นเพื่อช่วยเหลือเกษตรกร
ทางรัฐบาลไทยจึงได้จัดการประชุมร่วมกับประเทศมาเลเซีย
และอินโดนีเซียหลายครั้งในการประชุมเดือนกรกฎาคม กันยายน และเดือนธันวาคม 2544
และมีความเห็นรวมกันที่จะจัดตั้ง TRIPARTITE Co-operation (TRC)
โดยมีเป้าหมายที่จะควบคุมปริมาณการผลิต
เพื่อให้ระดับปริมาณยางธรรมชาติที่เข้าสู่ตลาดมีลักษณะสมดุลกับความต้องการในช่วงเวลาขณะนั้น
ลดการแข่งขันทางด้านระดับราคาในตลาดโลกที่ผู้ใช้หรือ Consumer
ใช้เป็นสาเหตุหลักในการต่อรองราคา โดยคาดการณ์ว่าระดับราคาจะลดลงในอนาคตข้างหน้า TRC
ได้มีการกำหนดเป้าหมายว่าจะลดปริมาณการผลิตร้อยละ 4 ในปี 2545
ด้วยมาตรการไม่ขยายพื้นที่ปลูก การเร่งรัดปลูกพืชทดแทนยางด้วยพืชอื่น
รวมถึงเป้าหมายที่ลดการส่งออกร้อยละ 10 ของยอดส่งออกในแต่ละประเทศด้วย

3. การจัดหาผลิตภัณฑ์หรือบริการ

-   กำลังการผลิตและปริมาณการผลิต

บริษัท ศรีตรังแอโกรอินดัสทรี จำกัด (มหาชน) มีที่ตั้งของโรงงาน 3 แห่ง ที่จังหวัดตรัง,
จังหวัดสงขลา และจังหวัดนครศรีธรรมราช

ปี 2542 ปี 2543 ปี 2544

กำลังการผลิต (ตัน)

ยางแผ่นรมควัน 150,000 150,000 150,000

น้ำยางข้น 55,000 55,000 55,000

ยางแท่ง STR 40,000 96,000 96,000

ปริมาณการผลิตจริง (ตัน)

ยางแผ่นรมควัน 131,702 119,914 114,669

น้ำยางข้น 37,059 42,819 45,976

ยางแท่ง STR 46,446 80,637 64,168

กำลังการผลิตของบริษัทย่อยในส่วนของผลิตภัณฑ์ยาง และไม้ยางพารา

บ.รับเบอร์แลนด์ บ.หน่ำฮั่วรับเบอร์ บ.สะเดา พี.เอส.รับเบอร์ ไม้ยางพารา

กำลังการผลิต 30,000 ตัน 72,000 ตัน 48,000 ตัน 720,000 ลบ.ฟุต

ปริมาณการผลิตจริง 16,223 ตัน 33,338 ตัน 25,388 ตัน 430,972 ลบ.ฟุต

โดยปกติแล้ว โรงงานยางแผ่นรมควันเดินสายการผลิต 1 กะ (8 ชั่วโมง)
น้ำยางข้นจะเดินสายการผลิต 2 กะ (24 ชั่วโมง) ส่วนยางแท่งสามารถเดินได้ 3 กะ (24
ชั่วโมง) เพราะเป็นการผลิตที่ใช้เครื่องจักรเป็นหลัก อย่างไรก็ตาม
ผลผลิตยางธรรมชาติมีลักษณะเป็นฤดูกาล ดังนั้นกำลังการผลิต
จะผันแปรไปตามจำนวนยางธรรมชาติที่เข้ามาสู่โรงงานในแต่ละเดือนด้วย

-   วัตถุดิบ และผู้จำหน่ายวัตถุดิบ (Supplier)

วัตถุดิบหลักสำคัญคือ ยางธรรมชาติ ซึ่งแบ่งเป็น 3 รูปแบบ คือ ยางแผ่นดิบ เศษยาง (CUP

LUMP) และน้ำยางสด โดยยางแผ่นดิบนั้นถ้ามีคุณภาพดี ก็จะนำไปใช้เพื่อผลิตยางแผ่นรมควัน
ในขณะที่ยางแผ่นดิบคุณภาพต่ำจะถูกนำไปผสมกับเศษยาง เพื่อผลิตเป็นยางแท่งต่อไป
ส่วนน้ำยางนั้นก็จะนำไปผ่านกระบวนการ Centrifuge ให้เป็นน้ำยางข้น 60 เปอร์เซ็นต์
โดยที่บริษัทจะมีการซื้อจากพ่อค้ายาง และชาวสวนในบริเวณรอบที่ตั้งโรงงาน ในจังหวัดตรัง
สงขลาและนครศรีธรรมราช ซึ่งการซื้อวัตถุดิบ จะครอบคลุมออกไปยังบริเวณจังหวัดใกล้เคียงด้วย
ได้แก่ พัทลุง, กระบี่, ยะลา, สตูล และสุราษฎร์ธานี เป็นต้น การจัดซื้อเป็นการซื้อในรูปแบบต่างๆ
คือผ่านพ่อค้าคนกลาง และมีการตั้งจุดรับซื้อตามบริเวณสวนยางสำหรับการซื้อน้ำยางสด
โดยปัจจุบันมีผู้ป้อนวัตถุดิบให้กับโรงงานของกลุ่มบริษัทมากกว่า 400 ราย
ทำให้มีการกระจายการรับซื้อออกไปโดยไม่พึ่งรายใดรายหนึ่งมากเกินไป
ในส่วนของราคาวัตถุดิบนั้นก็จะขึ้นอยู่กับราคายางในตลาดโลกเป็นตัวกำหนดราคารับซื้อวัตถุดิบ
ซึ่งในช่วง 5 ปีที่ผ่านมา มีการเปลี่ยนแปลงอยู่ในช่วงระหว่าง 16-35 บาท ต่อกิโลกรัม

ตารางเปรียบเทียบราคายางแผ่นดิบและน้ำยางสด ที่จังหวัดสงขลา

+---------+---------+---------+---------+---------+----------+---------+
| เดือน    | ปี 2542  |         | ปี 2543  |         | ปี 2544   |         |
+---------+---------+---------+---------+---------+----------+---------+
|         | ย       | น้ำยางสด | ย       | น้ำยางสด | ยางแผ่นดิบ | น้ำยางสด |
|         | างแผ่นดิบ |         | างแผ่นดิบ |         |          |         |
|         |         |         |         |         | คุณภาพ 3  |         |
|         | คุณภาพ 3 |         | คุณภาพ 3 |         |          |         |
+---------+---------+---------+---------+---------+----------+---------+
| มกราคม  | 18.59   | 17.26   | 19.87   | 18.97   | 20.05    | 19.82   |
+---------+---------+---------+---------+---------+----------+---------+
| กุมภาพันธ์ | 17.94   | 18.30   | 23.10   | 21.86   | 22.03    | 21.24   |
+---------+---------+---------+---------+---------+----------+---------+
| มีนาคม   | 17.77   | 17.39   | 21.06   | 24.52   | 20.94    | 21.60   |
+---------+---------+---------+---------+---------+----------+---------+
| เมษายน  | 16.19   | 17.00   | 21.83   | 24.82   | 22.32    | 22.53   |
+---------+---------+---------+---------+---------+----------+---------+
| พฤษภาคม | 16.98   | 17.33   | 22.17   | 24.85   | 24.07    | 22.21   |
+---------+---------+---------+---------+---------+----------+---------+
| มิถุนายน  | 17.67   | 17.63   | 21.62   | 23.66   | 24.31    | 24.62   |
+---------+---------+---------+---------+---------+----------+---------+
| กรกฎาคม | 15.57   | 16.10   | 21.21   | 20.95   | 22.58    | 22.84   |
+---------+---------+---------+---------+---------+----------+---------+
| สิงหาคม  | 15.32   | 15.25   | 22.47   | 20.75   | 21.45    | 21.88   |
+---------+---------+---------+---------+---------+----------+---------+
| กันยายน  | 18.28   | 16.36   | 22.93   | 21.19   | 79.68    | 20.03   |
+---------+---------+---------+---------+---------+----------+---------+
| ตุลาคม   | 20.42   | 19.11   | 23.69   | 21.78   | 79.52    | 18.34   |
+---------+---------+---------+---------+---------+----------+---------+
| พ       | 23.07   | 22.38   | 22.77   | 22.67   | 78.60    | 18.69   |
| ฤศจิกายน |         |         |         |         |          |         |
+---------+---------+---------+---------+---------+----------+---------+
| ธันวาคม  | 20.00   | 21.03   | 22.18   | 21.72   | 16.38    | 15.36   |
+---------+---------+---------+---------+---------+----------+---------+
| ร       | 18.15   | 18.00   | 22.07   | 22.31   | 21.16    | 20.68   |
| าคาเฉลี่ย |         |         |         |         |          |         |
+---------+---------+---------+---------+---------+----------+---------+

* ข้อมูลสถาบันวิจัยยาง กรมวิชาการเกษตร

การจัดหาวัตถุดิบโดยปกติแล้วก็จะเป็นไปในระบบเสรี กล่าวคือ
ระดับราคาจะเป็นตัวประกอบสำคัญที่พ่อค้าคนกลางและเกษตรกรรายย่อยจะตัดสินใจขายวัตถุดิบให้แก่ผู้ผลิตรายใด
ปัจจัยอื่นได้แก่ การให้บริการ ระบบการชั่งน้ำหนัก การตรวจคุณภาพ
ตลอดจนถึงการชำระเงินค่าสินค้า เป็นตัวประกอบรองลงมาที่ผู้ขายสินค้าจะตัดสินใจเข้าอยู่กับกลุ่มใด
ซึ่งโดยทั่วไปจะไม่มีปัญหามากนัก จากต้นกำเนิดแหล่งวัตถุดิบคือต้นยาง
เมื่อชาวสวนได้กรีดต้นยางออกมาเป็นน้ำยางสดแล้ว มีทางเลือกของรูปแบบผลผลิต
คือเลือกจำหน่ายเป็นน้ำยางสด หรือแปรรูปเป็นยางแผ่นดิบ หรือปล่อยให้อยู่ในรูปยางก้อนถ้วยสด
(Fresh Cup Lump) ซึ่งพฤติกรรมของชาวสวนยางที่เลือกตัดสินใจ ขึ้นอยู่กับปัจจัยที่ได้กล่าวข้างต้น
เมื่อวัตถุดิบน้ำยางสดมีการแปรรูปไปแล้ว จะมีผลต่อปริมาณผลผลิตผลิตภัณฑ์ตัวอื่น
เพราะแหล่งกำเนิดมาจากจุดเดียวกัน ณ ปัจจุบันปริมาณการผลิตยางแท่ง STR ก็มีปริมาณไม่เพียงพอ
เนื่องจาก

ราคาที่จำหน่ายได้อยู่ในระดับต่ำเมื่อเทียบกับน้ำยางสด และยางแผ่นดิบ

ในสถานการณ์ปัจจุบัน มีการแข่งขันสูงระหว่างผู้ผลิตภายในประเทศ
เพื่อให้ได้มาซึ่งวัตถุดิบในสายการผลิตของตน เนื่องจากระดับปริมาณวัตถุดิบในท้องถิ่นที่มีปริมาณจำกัด
นโยบายการประกันราคายางของภาครัฐทำให้ระดับปริมาณยางจำนวนหนึ่ง
โดยเฉพาะยางแผ่นรมควันชั้น 3 ได้เข้าสู่ภาครัฐบาลส่งผลทางอ้อมต่อปริมาณการผลิตเศษยาง(Cup
Lump) และน้ำยางสดที่ลดน้อยลงไป

-   ผลกระทบต่อสิ่งแวดล้อม

  บริษัทได้มีการติดตั้งระบบบำบัดน้ำเสียตามข้อกำหนดของหน่วยงานรัฐที่เกี่ยวข้อง และได้มี

เจ้าหน้าที่กรมโรงงานอุตสาหกรรม กระทรวงอุตสาหกรรม และหน่วยงานท้องถิ่น (อบจ. อบต.)
ได้เข้ามาตรวจสอบตามรอบระยะเวลากำหนด และเป็นไปตามมาตรฐาน
นอกเหนือจากนั้นบริษัทได้เข้าร่วมกับโครงการ TLC ของสำนักมาตรฐานผลิตภัณฑ์อุตสาหกรรม
(สมอ.) เพื่อเตรียมการขอรับรองมาตรฐาน ISO 14001 ระบบบริหารการจัดการสิ่งแวดล้อม ในปี
2545 ต่อไป

-   ขั้นตอนและเทคโนโลยีการผลิต

ขั้นตอนการผลิตยางแผ่นรมควัน

ยางแผ่นดิบ

ล้างน้ำ

 

รมควัน

 คัดเกรด

อัดก้อน

ทาแป้งตีตรา

การส่งออก

- เมื่อรับซื้อยางแผ่นดิบมาแล้ว จะนำมาทำความสะอาดด้วยการล้างน้ำเพื่อกำจัดฝุ่นที่

  ติดมากับเนื้อยาง

- จากนั้นนำยางที่ล้างมาแขวนบนราว เพื่อนำเข้าห้องรมควันโดยรถยก ห้องรมควันห้อง

หนึ่งจะจุยางเพื่อรมควันได้ประมาณ 40 ตัน ในการรมนี้จะใช้ฟืนจากต้นยางพาราที่ได้

จากบริเวณนั้นเป็นเชื้อเพลิงซึ่งมี ต้นทุนถูกกว่าเชื้อเพลิงอื่น รวมเวลารมควันประมาณ

7 วัน โดยระยะเวลาในการรมขึ้นอยู่กับปริมาณความชื้นของยางแผ่นดิบ

- หลังจากยางสุกและแห้งแล้วจึงนำมาตัดเอาสิ่งสกปรกที่ฝังหรือติดอยู่ในเนื้อยางออกอีก

  ครั้งหนึ่งแล้วคัดเกรด ในการคัดเกรดนี้ต้องอาศัยประสบการณ์และความชำนาญในการ

  ดูเนื้อยางของคนงานเป็นหลัก ยางที่แยกจะมีทั้งหมด 4 เกรด คือ ยางเบอร์ 2, 3, 4 และ 5

  (โดยทั่วไปผลผลิตที่ได้มากที่สุดคือ ยางเบอร์ 3)

- จากนั้นยางจะถูกอัดเป็นก้อนตามเกรดโดยน้ำหนักมาตรฐาน

- จากนั้นจึงนำก้อนยางไปทาแป้งเพื่อกันความชื้นและไม่ให้ก้อนยางติดกันเมื่อวางเรียง

ในสต็อก

- หลังจากนั้นก็จะทำการตีตราชื่อบริษัท เกรดของยางและชื่อลูกค้าปลายทางที่เป็นผู้สั่ง

ซื้อแล้วจึงทำการส่งออก ซึ่งจะเป็นท่าเรือใดก็ขึ้นกับจุดหมายปลายทาง นอกจากนี้

  เศษยางที่ตัดตอนคัดเกรด ยังสามารถนำมาผลิตเป็นยางแท่งได้อีก

กระบวนการผลิตยางแท่ง STR

ยางแผ่นดิบ เศษยาง

คุณภาพต่ำ

ล้างน้ำ ล้างน้ำ

สับและบด สับและบด

ผสมเข้าด้วยกัน

และบดจนละเอียด

เตาอบ 2 1/2 ชม.

อัดเป็นก้อน

PACK เพื่อส่งออก

- เมื่อรับซื้อยางแผ่นดิบ และเศษยางแล้ว ก็จะนำเข้าพักในบ่อแช่เพื่อทำความสะอาด

และลดสิ่งสกปรกที่ติดมากับยางลง

- จากนั้นก็จะเข้าสู่ระบบสายพาน เพื่อบดและสับวัตถุดิบดังกล่าวให้เล็กลงไปเรื่อยๆ

โดยสัดส่วนของการผลิต STR 20 จะใช้ยางแผ่นดิบและเศษยาง ในอัตราเท่าๆ กัน

คือ (50 : 50)

- เมื่อผ่านเครื่องจักรที่สับบดจนละเอียดแล้ว ก็จะถูกส่งเข้าสู่เตาอบ ซึ่งใช้น้ำมันเตาเป็น

พลังงานให้ความร้อน ที่ประมาณ 120 ํC ใช้เวลา 2 1/2 ชม เพื่อทำให้ยางแห้ง

- เมื่อยางออกจากเตาอบ ก็จะถูกนำมาอัดให้เป็นก้อนหนัก 33.33 หรือ 35 กิโลกรัม ห่อ

  ด้วยพลาสติกเพื่อเตรียมจัดจำหน่ายต่อไป โดยจะมีการสุ่มตัวอย่างเพื่อจะนำไปออก

CERTIFICATE ควบคู่กับสินค้าด้วย

ขั้นตอนการผลิตน้ำยางข้น

น้ำยางสด

ชั่งน้ำหนัก

บ่อพัก

ปั่น

ถังเก็บ

- เมื่อรถขนน้ำยางสดมาถึงโรงงานจะทำการชั่งน้ำหนักน้ำยางสดนั้น น้ำหนักที่ได้เป็น

น้ำหนักรวมน้ำและเนื้อยาง

- หลังจากนั้นจะถ่ายน้ำยางสดลงบ่อพัก ในขณะเดียวกันจะมีการนำตัวอย่างน้ำยางสด

นั้นไปทดสอบในห้องแล็บ เพื่อหาความเข้มข้นของเนื้อยาง

- เมื่อได้ผลแล้วจะปล่อยน้ำยางสดจากบ่อพักไปยังบ่อกวนเพื่อกวนให้น้ำยางเข้ากัน

-  หลังจากนั้นจะผ่านน้ำยางสดจากบ่อพักไปยังเครื่องปั่นน้ำยาง  (Centrifuging)

น้ำยางที่มีความเข้มข้นจะถูกเหวี่ยงขึ้นข้างบนและไหลออกทางช่องส่วนบนของเครื่อง

- น้ำยางข้น 60% (Concentrated Latex) ที่ได้จะไหลต่อสู่ถังน้ำยางข้นและมีการปรับ

ค่าทางเคมีให้ตรงกับความต้องการของลูกค้า รอการส่งออกต่อไป น้ำยางข้นที่ได้แยก

  เป็น High Ammonia (HA) และ Low Ammonia (LA) ซึ่งใช้ในการผลิตสินค้าที่มี

  ลักษณะต่าง ๆ กัน ในการเก็บน้ำยางข้นนี้สามารถเก็บได้นานถึง 6 เดือน แต่น้ำยางสด

  ที่เข้ามาแต่ละวันต้องทำการผลิตให้เสร็จวันต่อวัน